Малая Бароўка

Малая Бароўка (трансліт.: Malaja Baroŭka, руск.: Малая Боровка, да 1958 года — Дары 2) — былая вёска ў Магілёўскім раёне Магілёўскай вобласці. Уваходзіла ў склад Дарскага сельсавета. З 1973 года ў складзе Магілёва, на паўднёва-ўсходняй ускраіне горада. Гісторыя У 1918—1923 гадах у складзе Лупалаўскага павета Магілёўскай губерні, у 1924—1930 — Лупалаўскага раёна Магілёўскай акругі, у 1924—1954 — Грабянёўскага, Таранаўскага сельсаветаў, з 16 ліпеня 1954 года — Дарскага сельсавета Магілёўскага раёна. З 22 ліпеня 1960 года да 15 студзеня 1965 года вёска ўваходзіла ў склад Вяйнянскага сельсавета. З 15 студзеня 1965 года вёска ў складзе Дарскага сельсавета. 27 сакавіка 1973 года ўвайшла ў склад Кастрычніцкага раёна Магілёва. Забудова Галоўныя вуліцы Кісялёва, Прытыцкага, Цютчава, Л. Маневіча, Багдановіча, Пярова, Казлова, Школьная, Майская, А. Блока, Паплаўская, завулак Паплаўскі і інш. Планіроўка нерэгулярная, пераважае сядзібная забудова. Зноскі Літаратура Малая Боровка // Могилёв. Энциклопедический справочник (руск.) / Гл. редактор И. П. Шамякин. — Мн.: БелСЭ им. П. Бровки, 1990. — 472 с. — ISBN 5-85700-028-9. Спасылкі На Вікісховішчы ёсць медыяфайлы па тэме Малая Бароўка